ArabovMK/tajik-wikipedia-corpus huggingface dataset:
Авангард (кинематограф)

"Авангард" ҷараёни бадеист дар кинои Охири Ҷанги якуми ҷаҳонӣ ба вуҷуд омада, асосан дар солҳои 20 асри 20 шакл гирифтааст. Санъаткорони "Авангард" дар аввали фаъолияти худ афкори пешқадам доштанд. Онҳо мекӯшиданд, ки кино аз ҳукми сармоя озод шуда, ба тамошогарони одӣ, хусусан коргарон хидмат намояд. Аз рӯи ақидаи назариячиёни "Авангард" ояндаи санъати киноро танҳо тамошогари одӣ муайян карда метавонад, аз ин рӯ воситаҳои тасвири кино бояд ғояҳои ҳаётро ифода намоянд. Филмҳои авангардистон бештар ба мазмунҳои камеравӣ асос меёфтанд ва ин имкон медод, ки рӯҳияи қаҳрамонҳо амиқтар тасвир ёбад. Филмҳои Жан Энштейн "Дили бовафо" дар бораи ғолибияти фидокорӣ бар бераҳмӣ ва Абел Ганс "Чарх" дар бораи меҳнати вазнини коргарони роҳи оҳан, ки зиндагӣ ва маишати бад доранд, намунаҳои беҳтарини эҷодиёти ин равия мебошанд. Охири солҳои 20 садаи режиссёрони "Авангард" зери таъсири ҷараёнҳои шаклпарастӣ, аз ҷумла сюреализм монданд. Аввалҳои солҳҳои 30 садаи "Авангард" аз байн рафт. Қисме аз авангардистон ба хидмати кинои тиҷоратӣ гузашта, қисми дигарашон санъати реалистиро пеша намуданд.
Авангард

Авангард (-пешопеш ва -посбон) — мақоми ҳифозатӣ дар қушунҳои хушкигард ва флот, ки ҳангоми юриш барои муҳофизати онҳо пешопеши қувваҳои асосӣ ҳаракат мекунад. Мақсад Мақсади авангард роҳ надодан баҳамлаи ногаҳонии душман ба қувваҳои асосӣ, фароҳам овардани шароити мусоид барои омода шудан ба ҷанг, инчунин бартараф намудани монеаҳо дар самти ҳаракати қӯшун мебошад. Ҷудокунии қувваю воситањо дар ҳайати авангард ва дуршавии он аз қувваи асосӣ ба вазъият ва вазифаҳои пешгузошта вобаста аст. Адабиёт.
Авангард (деҳа, н. Панҷ)

Авангард — деҳа дар ҷамоати деҳоти Озодагони ноҳияи Панҷ. Аз Авангард то маркази ҷамоат 5 км, то маркази ноҳия 3 км; роҳ асфалтпӯш. Аҳолиаш 628 нафар, тоҷикон. Ҷуғрофиё Аҳолиаш 337 нафар, асосан тоҷикон, инчунин ӯзбекҳо зиндагонӣ мекунанд. Мактаби таҳсилоти ибтидоӣ ва нуқтаи савдои хусусӣ дорад. Соҳаҳои асосии хоҷагӣ: пахтакорӣ, боғдорӣ, сабзавоткорӣ. Заминҳо аз дарёи Панҷ обёрӣ мешаванд.
Авазмуҳаммади Мусаввир

Авазмуҳаммади Мусаввир (соли таваллуд ва вафот номаълум) — хаттот ва шоири тоҷик (асри 19). Авазмуҳаммади Мусаввир дар Хуҷанд дар оилаи шахси фозилу донишманд Ҳоҷӣ Муҳаммад Лисонии Хуҷандӣ таваллуд ёфта, маълумоти ибтидоиро низ аз падар гирифтааст. Баъдтар, ҳангоме ки падараш мударриси мадрасаи Кӯкалтош (Бухоро) мешавад, Авазмуҳаммади таҳсилашро дар ин мадраса идома медиҳад. Баъди хатми таҳсил ба Хуҷанд баргашта, дар мадрасаи Намозгоҳи зодгоҳаш мударрисӣ кардааст. Фанҳои давраш ва инчунин навъҳои хатти арабиро ба шогирдонаш омӯхтааст. Дар баробари таълим дар мадраса Авазмуҳаммади Мусаввир чандин девони ашъори шуарои пешин ва муосирашро бо хатти зебову хоно китобат намудааст. Масалан, ду девони Нозил ва як девони ашъори Ғании Кашмирӣ, ки ӯ китобат кардааст, дар Ганҷинаи дастнависҳои шарқии Институти шарқшиносии АИ Ҷумҳурии Ӯзбекистон таҳти рақамҳои 50511 маҳфузанд. Як нусхаи девони Нозил таҳти рақами 1033 дар Ганҷинаи дастнависҳои шарқии Институти забон, адабиёт, шарқшиносӣ ва мероси хаттии ба номи Абуабдуллоҳи Рӯдакии АИ ҶТ маҳфуз аст (С.Султонов).
Авангард (ноҳияи Бохтар)

Авангард - деҳа дар ҷамоати деҳоти Ориёни ноҳияи Бохтари вилояти Хатлон. Аз Авангард то маркази ноҳия – шаҳраки Сомонӣ 13 км; роҳ асфалтпӯш. Аҳолиаш 2178 нафар, ӯзбек он ва тоҷикон. Деҳа нуқтаи хидмати маишӣ ва нуқтаҳои савдои хусусӣ дорад. Соҳаҳои асосии хоҷагӣ: пахтакорӣ ва сабзавоткорӣ. Заминҳо аз дарёи Вахш обёрӣ мешаванд.
Пешпардохт

Пешпардохт (Аванс) - маблағи пулие, ки ба ҳисоби пардохти оянда барои неъматҳои моддии мувофиқи шартнома гирифташуда, кори иҷрогардида, хидмати расонидашуда супорида мешавад. Чунин маблағ дар мавриди ба таври дахлдор иҷро намудани ӯхдадорӣ ва пардохти пурраи он ба ҳисоб гирифта мешавад. Пешпардохт дар муносибатҳои шартномавӣ хеле васеъ истифода мешавад. Пешпардохт одатан мувофиқи шартнома аз 10 то 40 фоизи арзиши пурраи шартномаро ташкил медиҳад. Дар шартнома ба сифати пешпардохт дода шудани маблағ бояд қайд карда шавад. Зеро дар баъзе мавридҳо зарурати фарқ намудани он аз дигар муносибатҳои ба он монанд мумкин аст ба миён ояд.
Авалон (ҳавза)

Авалон — ҳавза дар Фаронса, яке аз ҳавзаҳоест дар минтақаи Бургундия. Департаменти ҳавза — Департаменти Йонна. Супрефектура — Авалон. Аҳоли ҳавза дар соли 2006 49 516 нафар мебошад. Масоҳати ин ҳавза танҳо 2209 км мебошад. Нигаред Пайвандҳо Абвилй Авалон Авен-сюр-Элп Авинон Авранш Агно Ажен Алансон Алес Албервил Алби Алткирш Амбер Амен Ангулем Анже Ансени Анси Антони Апт Аржантан Аржантёй Аржеле-Газо Аркашон Арл Аррас Аяччо Байонна Байё Банер-де-Бигор Бар-ле-Дюк Бар-сюр-Об Барселонет Бас-Тер Бастия Безансон Безе Беллак Белле Белфор Бержерак Берне Бетюн Бле Блуа Бобини Бове Бон Бонвил Бордо Брессюир Брест Бриансон Брив-ла-Гайярд Брие Бринол Бриуд Буле-Мозел Булон-Бийанкур Булон-сюр-Мер Бурж Бурк-ан-Брес Валанс Валансен Вандом Ванн Везул Вервен Верден Версал Вилнёв-сюр-Ло Вилфранш-де-Руэрг Вилфранш-сюр-Сон Вир Виссамбур Витри-ле-Франсуа Виши Вузе Венн Верзон Гавр Гап Гебвиллер Гере Грасс Гренобл Гурдон Дакс Ди Дижон Динан Дин-ле-Бен Дол Драгинян Дрё Дуэ Деп Дюнкерк Же Жонзак Иссенжо Иссуар Истр Исудён Кайенна Кале Калви Камбре Кан Каор Каркассон Карпантра Кастелан Кастелсарразен Кастр Кемпер Кламси Клермон Клермон-Ферран Колмар Коммерси Компен Кондом Конфолан Кон-Кур-сюр-Луар Коняк Корте Кретей Кутанс Ла-Рош-сюр-Йон Ла-Рошелй Ла-Трините Ла-Тур-дю-Пен Ла-Флеш Ла-Шатр Лавал Лан Лангон Лангр Ланс Ланон Ларжантер Ле Виган Ле-Блан Ле-Ман Ле-Марен Ле-Пюи-ан-Веле Ле-Ренси Ле-Сабл-д"Олон Лез-Андели Леспар-Медок Либурн Лизё Лилл Лимож Лиму Лион Лодев Лон-ле-Соне Лорян Лош Луан Люневил Люр Л"Аи-ле-Роз Майенн Макон Мамер Манд Мант-ла-Жоли Марманд Марсел Мелён Метс-шаҳр Метс-ҳумашаҳр Мийо Миранд Мо Молсайм Мон-де-Марсан Монбар Монбеляр Монбризон Мондиде Монлюсон Монморийон Монпеле Монтаржи Монтобан Монтрёй-сюр-Мер Морле Мортан-о-Перш Моряк Мулен Мюлуз Мюре Нанси Нант Нантер Нантюа Нарбонна Невер Нерак Ним Нисса Ножан-ле-Ротру Ножан-сюр-Марн Ножан-сюр-Сен Нонтрон Нйон Нйор Нёфшато Обюссон Олорон-Сент-Мари Орийак Орлеан Осер Отён Ош (Фаронса, ҳавза) Палезо Памйе Париж Партене Перигё Перонн Перпиняйн Питивйе По Понтарлйе Понтиви Понтуаз Прад Прива Провен Пуатйе Пуэнт-а-Питр Рамбуйе Редон Реймс Ренн Ретелй Рибовилле Риом Роанн Родез Роморантен-Лантене Рошешуар Рошфор Руан Саверн Санлис Санс Сарбур Саргемин Сарла-ла-Канеда Сарселй Сартен Сегре Седан Селеста-Ерстайн Сен-Бенуа Сен-Бриё Сен-Годанс Сен-Дени Сен-Дени (ҳавза, Реюнйон) Сен-Дизйе Сен-Дйе-де-Вож Сен-Жан-де-Морйен Сен-Жан-д"Анжели Сен-Жермен-ан-Ле Сен-Жирон Сен-Жюлйен-ан-Женевуа Сен-Кантен Сен-Клод Сен-Ло Сен-Лоран-дю-Марони Сен-Мало Сен-Мартен-Сен-Бартелеми Сен-Назер Сен-Полй Сен-Пйер (ҳавза, Мартиника) Сен-Пйер (ҳавза, Реюнйон) Сен-Флур Сент Сент-Аман-Монтрон Сент-Менеу Сент-Омер Сент-Этйен Сере Сомюр Страсбург-город Страсбург-пригород Суассон Танн Тарб Тонон-ле-Бен Торси Труа Тулон Тулуза Тулй Тур Турнон-сюр-Рон Тйер Тйонвилй-Восток Тйонвилй-Запад Тюлй Фижак Флорак Фонтенбло Фонтене-ле-Конт Фор-де-Франс Форбаш Форкалйкйе Фуа Фужер Шалон-ан-Шампанй Шалон-сюр-Сон Шамбери Шарлевилй-Мезйер Шаролй Шартр Шателйро Шато-Гонтйе Шато-Сален Шато-Тйерри Шато-Шинон Шатобриан Шатодён Шатолен Шатору Шербур-Октевилй Шинон Шоле Шомон Эври Эврё Экс-ан-Прованс Эперне Эпиналй Этамп Юсселй.
Авангард (ҳунар)

Авангард (- — пешсаф), авангардизм — номи шартии ҷараёне дар адабиёт ва ҳунари садаи ва, ки ба он аз анъанаҳои пешинаи образҳои бадеии реалистӣ дур шудан, ҷустуҷӯи воситаҳои нави тасвиру баён ва шакли шартиву рамзӣ ва зоҳирии асар хос буд. Ҷараёни авангардизм дар санъат ва адабиёт Авангардистон дар адабиёт ва махсусан дар санъат ба тасвири ҳам ҷудоӣ ва ҳам зиддиятҳои байни идеология ва зиндагӣ мақоми якумдараҷа дода, мавқеи иҷтимоии санъатро дар инъикоси зиндагӣ кам ба назари эътибор мегирифтанд. Онҳо шаклҳои маъмулии эҷодиёти бадеиро на бевосита, балки мувофиқи талаботи мураккабу шартии эстетикӣ тасвир мекарданд ва ба ҳамин восита Авангардизм ба яке аз шохаҳои зоҳиран мавҳуму маҷҳули модернизм мубаддал гардид. Таърихи истилоҳ Истилоҳи Авангардизм дар танқиди адабиву бадеии солҳои 20 асри 20 ба вуҷуд омада, солҳои 50 садаи дар санъатшиносӣ устувор гардид. Авангардизм зуҳуроти пурра ва мураккаби бӯҳрони маданияти буржуазии садаи буда, дар заминаи ҷаҳонбиниву ҷаҳонфаҳмии анархистӣ ва субъективӣ сурат мегирад ва рушду такомул меёбад. Дар солҳои тараққиёти Авангардизм хусусиятҳои он дар як қатор мактабҳо ва майлонҳои модернистии он (кубизм, футуризм, дадаизм ва ғайра) зоҳир гаштанд. Авангардизм дар шаклу намудҳои гуногун, аз қабили экспрессионизм, ки ҳомии тасвири барҷастаи эҳтиросоту таассурот буд; дадаизм, ки харобкунандаи эстетика ба шумор мерафт; гурӯҳҳои "чап" ва футуристон, ки ба ҷойи тасвири воқеии зиндагӣ майли зиёд ба тасвири фаъолонаи ҳодисаҳо дошт; сюрреализм, ки тарафдори инъикоси ноаёни тафаккур буд, воқеияти зиндагиро тасвир кард. Баъзе эҷодкорони барҷастаи ба Авангардизм майлдошта ба монанди П. Элюар, Л. Арагон, В. Незвал, Б. Брехт, И. Бехер, Д. Ривера аз ақидаҳои модернистии худ даст кашида, рӯй ба санъати реалистӣ оварданд. Қисме аз авангардистон дар мавқеъҳои индувидуализм ва субъективизми эстетикии худ монданд (Ҷ. Ҷойс, М. Пруст, П. Мондриан, С. Дали, П. Клее). Дар асарҳои аввалини В. В. Маяковский, В. Э. Мейерхолд, С. С. Прокофев барин адибону санъаткорон хусусиятҳои Авангардизм дида мешуд. Дар ибтидои солҳои 30 садаи аксар авангардистони Ғарб хусусияти ошӯбгаронаи ошкори эҷодиёти худро гум карданд, ки дар байни онҳо санъаткорони Франсия П. Пикассо, Чили П. Неруда ва диг. буданд. Баъди Ҷанги дуюми ҷаҳонӣ дар кишварҳои Европа тамоюлоти авангардистӣ авҷ гирифта, ҷараёнҳои неоавангардистӣ ба вуҷуд омаданд ва ҳамаи ин ҷараёнҳо, ки қисме аз онҳо модернистӣ шудаанд, ҳоло ҳам фаъолият намуда истодаанд.
Авантитул

Авантитул (аз — пеш ва — навишта, унвон) — саҳифаи китоб, ки аз варақи унвон пеш меояд. Дар авантитул, одатан, як қисми маълумоти варақи унвон, аксаран номи нашриёт ё логотипи он, номгӯи силсила ё дигар маълумоти болои сарлавҳа дарҷ мешавад. Китобҳое, ки тарҷума шудаанд дар авантитул варақи унвони забони аслро меоранд. Ҳамчунин метавон акси муаллиф, шахсеро ки китоб ба ӯ бахшидашудааст ва ё акс ё расмеро, ки муҳтавои китобро баён мекунад гузошт. Барои ороиши беҳтар ва гузоштани соядасти муаллиф дар шакли чоппӣ ва ё бо гузоштани чанд хат барои навиштан, аз саҳифаи аввали авантитул метавон истифода бурд. Саҳифаи аввали авантитул озод аст. муаллиф ва ё тарроҳи китоб ин саҳифаро метавонад самаранок истифода барад.
Авансена

Авансена (франс. -), қисми пеши саҳна, ки қабл аз пардаи антрактӣ воқеъ аст. Фарохии бари Авансена баробари пештоқи арки саҳна буда, умқи он аз чорчӯба (рамка) то хати сурхи саҳна (то пардаи антрактӣ) мерасад. Авансена таҳти саҳнаро васеъ мегардонад, ки ин барои саҳнаи хурд омили муҳим аст. Дар намоишҳои драмавӣ, опера, балет ва ғ. қисмати пеши парда ё худ Авансена то иваз шудани декоратсия ва таҷҳизоти дигари пасипардавӣ чун ҷойи бозии артистон истифода мешавад. Дар асарҳои драмавӣ қисмати пеши парда баъзан вазифаи саҳнаро иҷро мекунад. Режиссёр, одатан, барои ба тамошобинон наздиктар овардани саҳна ва васеътар намудани андозаи он аз Авансена истифода мебарад. Дар Авансена аз ду тарафи пештоқ барои ороиши саҳна ва тақвияти ғояи асар декоратсияҳо гузошта мешаванд.
Аванос

Аванос 1 - шаҳр ва минтақа дар маркази Туркия, дар вилояти Невшеҳир. Таърих Дар замонҳои гуногун шаҳрро ҳеттиҳо, ашшуриён, фриҷиён, форсҳо, румиён, византияҳо, салҷуқиён ва дар ниҳоят, усмониён идора мекарданд. Баъзе олимон Аваносро бо ҳеттҳо Зувинасой, ошшуриҳо Ненансой ва Византиягиҳо Венесса нисбат медиҳанд. Соли 1202 бо фармони Султони Кони Кай-Қубоди дар шаҳр масҷиди Алоуддин Ҷомӣ таъсис дода шуд, ки ин яке аз маъруфтарин ёдгориҳои меъмории шаҳр мебошад. Мавқеи ҷуғрофӣ Шаҳр дар қисми шарқии вилоят, дар ду соҳили дарёи Қизилирмак, тақрибан 10 километр шимолу шарқи шаҳри Навшаҳр, маркази маъмурии вилоят ҷойгир аст. Баландии мутлақ аз сатҳи баҳр 935 метр аст 2.Масоҳати ноҳия 994 км мебошад. Аҳолӣ Тибқи маълумоти Институти омори Туркия, шумораи аҳолии Аванос дар соли 2012 13210 нафарро ташкил додааст, ки аз он ҷумла мардон 47,3%, занон - 52,7% -ро ташкил медиҳанд. Афзоиши аҳолии шаҳр аз рӯи солҳо 3: Иқтисодиёт ва нақлиёт Сохтори хоҷагии шаҳр аз истеҳсолоти кишоварзӣ (токпарварӣ ва боғдорӣ), истеҳсоли сафол, қолинбофӣ ва туризм иборат аст. Чорводорӣ низ нақши назаррас дорад.Наздиктарин фурудгоҳ дар шаҳри Навшаҳр ҷойгир аст.
Авара

Авара — яке аз шаҳрҳои префектураи Фукуи, Ҷопон аст.
Авангард (ноҳияи Плисетс)

Авангард - деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Плисетс, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Аваран (ҳавза)

Аваран - яке аз 30 ҳавзаҳои иёлати Балуҷистони Покистон аст. Маркази маъмурӣ шаҳри Аваран. Таърихи таъсис - 11 ноябр 1992 Пайванд.
Аваруа

Аваруа 1 — шаҳр дар ҳимоли ҷазираи Раротонга, пойтахти давлати Ҷазираи Кука, давлатест дар иттиҳоди Зеландия Нав. Аваруа — бандарест, ки аз он марворид ва мева содир мешавад. Аҳолӣ Аҳолии Аваруа 5445 2 3 нафар аст, ки нисфи Ҷазираи Кукаро ташкил медиҳад.Пайванд Эзоҳ Шаблон:--.
Аварҳо

1. Аварҳо халке, ки асосан дар қисми кӯҳсори Доғистон, қисман дар хамвории районҳои Буйнок, Хасавюрт ва ғайра маскун аст. Дар шимоли Озорбойҷон. (Ноҳияҳои Белокан ва Закатал) низ хастанд. Шумораашон 396 ҳазор, аз ҷумла дар Доғистон 239 ҳазор. Википедиа 2. Аварҳо 1) қабилаҳои муттаҳиди турк забон ва дигар қабоили Осиёи Марказӣ, Сибири Ғарбӣ, Приуралйе, Поволжйе. Дар маъхазҳои таърихии миёнаҳои асри 5 аз онҳо ёд шудааст. Солҳои 550 – 62 то Кавкази Шимолӣ расида чандин қабилаҳоро ба худ тобеъ кардаанд. Соли 567 бо сарварии хон Баян қабилаҳои германии гепидҳоро нобуд карда, заминҳояшонро тасхир намуданд ва дар ҷояш Хоқонии Аварҳоро таъсис доданд. Ибтидои садаи аз тарафи венгерҳо комилан мағлуб гардида, тадриҷан бо аҳолии маҳаллии Подунавия ва Причерноморйеи Ғарбӣ омезиш ёфтанд) аварҳо (худашон маарулал мегӯянд), халқият дар Федератсияи Русия, халқи таҳҷойии Доғистон. Дар кӯҳсор ва баъзе навоҳии ҳамвори марказӣ ва шимоли ҷумҳурӣ зиндагӣ доранд. Ҳамчунин дар Чеченистон, Қалмоқистон, вилоятҳои Астрахану Ростов ва ноҳияҳои Белоканск ва Закаталияи Ҷумҳурии Озарбойҷон низ ҳаёт ба сар мебаранд. Шумораи ками онҳо дар Гурҷистон низ сукунат доранд. Забонашон аварист. Забони русӣ низ маъмул аст. То ибтидои садаи бо хати арабӣ менавиштанд; аз соли 1927 аз алифбои лотинӣ ва аз соли 1938 аз алифбои кириллӣ истифода мебаранд. Шумораи умумии аҳолӣ дар ибтидои садаи тақрибан 601 ҳазор; дар Россия 544 ҳазор, аз ин дар Доғистон 496,1 ҳазор нафар зиндагӣ доранд. Эътиқодмандони Аварҳо аҳли мазҳаби шофеии тасаннунанд; пайравони силсилаи нақшбандия, қодирия ва шозалияи тасаввуф низ ҳастанд. Шуғли асосии Аварҳо чорводорӣ, сабзавоткорӣ, боғдорӣ ва қолинбофист. (Б. Раҳматов).
Озаркада

Озаркада (то 30.08.2024 — Авасто 1) — деҳа дар ҷамоати деҳоти Тахти Сангини ноҳияи Қубодиён. Аз деҳа то маркази ҷамоат 2 км, то маркази ноҳия 25 км. Аҳолиаш 4983 нафар, тоҷикон.
Ават (ноҳияи Ӯйғур)

Ават Ават) — деҳа дар вилояти Алмаатои Қазоқистон. Дар ноҳияи Ӯйғур ҷойгир аст. Дар соли 2009 2324 нафар аҳолӣ дошт.
Ават (ноҳияи Панфилов)

Ават Ават) — деҳа дар вилояти Алмаатои Қазоқистон. Дар ноҳияи Панфилов ҷойгир аст. Дар соли 2009 1374 нафар аҳолӣ дошт.
Ават (ноҳияи Енбекшиқазоқ)

Ават Ават) — деҳа дар ноҳияи Енбекшиқазоқи вилояти Алмаатои Қазоқистон.
Чеҳрак

Чеҳрак 1 ё аватар — тасовире ҳастанд, ки корбарон дар интернет ва бавежа дар толори гуфтугӯ барои корбари худ истифода мекунанд. Ҳамакнун корбарон аз чеҳраки худ метавонанд дар шабакаҳои иҷтимоъӣ, бозиҳои компютерӣ ва фазои маҷозӣ ба таври кулл истифода намоянд. Ин тасвир ҷойгузини тасвир воқеъии фард мебошад ва афрод дар сурате аз он истифода мекунанд, ки тамоюл ба интишори тасвири воқеъии худ надошта бошанд.
Ават (ҳавзаи деҳот)

Деҳоти Ават Ават ауылдық округі) — ҳавзаи деҳа дар вилояти Алмаатои Қазоқистон. Дар ноҳияи Ӯйғур ҷойгир аст. Дар соли 2009 1 деҳа ва 2324 нафар аҳолӣ дошт. Марказ — деҳаи Ават.
Аввал

Аввал — дар фалсафаи ирфонӣ истилоҳест, ки мартабаи лотаайюни (ғайри мушаххас) ҳақро ифода намуда, ба зоти маҳзи офаридгор ишора мекунад. Дар ин мартаба вуҷуди ҳақ аз ҳар гуна изофат муназзаҳ ва аз ҳар қайду шарт озод аст. Ин мартабаи ҳақро мартабаи аҳадият меноманд. Баъди аввал мартабаҳои таайюни (мушаххас ва муайян) аввал, таайюни сонӣ, арвоҳ, олами мисол ва олами аҷсом меоянд.
Авбошӣ

Авбошӣ — дағалона вайрон кардани тартиботи ҷамъиятӣ, ки дар беэҳтиромӣ нисбат ба ҷамъият зоҳир мегардад ва бо зӯроварӣ ба шаҳрвандон ё таҳдиди истифодаи зӯроварӣ, ҳамчунин несту нобуд ё вайрон кардани амволи ғайр алоқаманд мебошад (м. 237 КҶ ҶТ). Аломатҳои асосии авбошӣ аз инҳо иборатанд: Дағалона вайрон кардани тартиботи ҷамъиятӣ ҳаракатҳое мебошанд, ки ба манфиатҳои шахсӣ ва ҷамъиятии шаҳрвандон зарари ҷиддӣ мерасонанд. Масалан, халал расонидан ва ё вайрон кардани чорабиниҳои фарҳангӣ, динӣ ва дигар чорабиниҳои ҷамъиятӣ, халалдор сохтани оромии шаҳрвандон дар вақти шаб ва ғ. Беэҳтиромии ошкоро нисбат ба ҷамъият ифодакунандаи дараҷаи баланди беҳтиромӣ нисбат ба манфиати шахсони бисёр ва ё шахси алоҳида аст, ки дар ҷои ба вукӯъ омадани авбошй ҳузур доштанд. Дағалона вайрон кардани тартиботи ҷамъиятӣ ва беэҳтиромӣ нисбат ба ҷамъият дар ҳолате авбошӣ эътироф мешавад, ки агар он бо истифодаи зӯроварӣ нисбат ба шаҳрвандон ва ё тахдиди истифодаи зӯроварӣ, ҳамчунин вайрон ва ё несту нобуд кардани амволи ғайр алоқаманд бошад. Ба сифати объекти бевоситаи авбошй тартиботи ҷамъиятӣ, яъне маҷмӯи муносибатҳои дар байни аъзои ҷамъият ҷойдоштаи қоидаҳои рафтор, ки аз тарафи қонунгузор таҳти ҳимоя гирифта шудааст, инчунин меъёрҳои одат, анъана ва ахлоқ маҳсуб мешаванд. Объекти иловагӣ саломатии одамон ва муносибатҳои моликиятӣ мебошанд. Субъект — шахси ҷисмонии мукаллафи 16 - сола ва дар баъзе ҳолатҳо шахси ба синни 14 - солагӣ (қ.2. 3 м.237 КҶ ҶТ) расида мебошад. Тарафи субъективии ҷиноят бо қасди бевосита тавсиф меёбад.
Ула (дарё)

Ула — номи дарёе аст, ки дар давлати Литва ба Беларус равон аст.
Аваҷи

Аваҷи — яке аз шаҳрҳои префектураи Ҳёго, Ҷопон аст.
Аввали илм

"Аввали илм" — дуюмин китоби дарсии мадрасаҳои Бухоро, ки заруриёти диниро ба усули саволу ҷавоб таълим медод. "Аввали илм"-ро баъди китоби дарсии "Бидон" мехонданд.
Аввалин будан мушкил аст (филм)

Аввалин будан мушкил аст — яке аз филмҳои Тоҷикистон аст. Коргардон Бақо Содиқов буд. Филм дар соли 1976 Дорандаи дипломи кинофестивали байналмилалии мамлакатҳои Осиё, Африка ва Америкои Лотинӣ, Тошкент (ИҶШС, 1976). 1.
ICB

Аввалин Бонки Молиявии Хурд (ихтисора АБМХ) — яке аз бонкҳои тиҷоратии Тоҷикистон. Номи пурра — ҶСП "Аввалин Бонки Молиявии Хурд" дар Тоҷикистон. Таърих Аввалин бонки молиявии хурд дар моҳи августи соли 2003 пас аз бақайдгирии расмӣ дар Вазорати Адлияи Ҷумҳурии Тоҷикистон таъсис ёфт. Дар моҳи сентябри худи ҳамон сол барои Бонк иҷозатномаи бонкдорӣ содир карда шуд. Амалиётҳои маблағгузории хурд дар таърихи 1 июли соли 2004 шурӯъ гардиданд, вале Бонк фаъолиятҳои тиҷоратии худро дар моҳи октябри 2004 тавсеа дод. Бонк бо Шабакаи Оғохон оид ба рушд — гурӯҳи агентиҳои рушд, ки дар заминаҳои тандурустӣ, таълим, фарҳанг ва рушди иқтисодии минтақаҳои деҳот асосан дар Осиё ва Африқо фаъолият мекунад, вобаста мебошад. Дар воқеъ, Бонк дар ибтидо бо он мақсад ташкил карда шуд то амалиётҳои тамоми ташкилотҳои молиявии хурди қаблиро, ки аз тарафи агентиҳои дигари рушди Шабакаи Оғохон оид ба рушдро дар кишвар ба мисли Имконияти дастгирии соҳибкорӣ ва барномаи қарзии Барномаи Дастгирии Рушди Манотиқи Кӯҳистон (БДРМК) якҷоя намояд. Дар тобистони соли 2007 Бонк сандуқи қарзии боқимондаи БДРМКро дар Хатлон дарёфт карда, дар натиҷа фаъолиятҳои молиявии хурди минбаъдаи Шабакаи Оғохон оид ба рушдро дар зери як сақф ба ҳам овард. Ҳамчун сармоягузории асосии Шабакаи Оғохон оид ба рушд дар рушди дарозмуддати Тоҷикистон Бонк робитаи кории қавиро бо агентиҳои Шабакаи Оғохон оид ба рушд ва ташкилотҳои гуногуни байналмилалӣ ва ТҒД, ки дар Тоҷикистон фаъолият мекунанд барқарор менамояд то боварӣ ҳосил намояд, ки амалиётҳои он дар рушди умумии кишвар саҳмгузор мебошанд. Дороиҳои бонк дар охири соли 2016 ба 452 230 0000 сомонӣ шумурда шудааст.
Авво

Авво (— уллоскашанда, аккосзананда; аз юн.) — бурҷ дар Нимкураи шимолии осмон, номи манзили сездаҳум аз бисту ҳафт манозили Моҳ. Номи шакли панҷум аз бисту як ашколи шимолӣ, ба сурати марди истода, ба дасти рост асо ва ба дасти чап дос гирифта, ки Ҳорис-ус-само низ меноманд. Дар Бобулистони Қадим Авворо "чӯпони вафодори ҳаво", Юнони Қадим "посбони хирс" (Арктурус, Арктофилакс) ё "Барзгар" меномиданд. Авворо тамоми тобистон мушоҳида кардан мумкин аст. Масоҳати Авво дар осмон 906,8 градуси квадратӣ буда, 149 ситораи мушоҳидашавандаро дар бар мегирад. Ситораи муниртарини Авво Симоки Ромеҳ (Арктур) аст, ки дар осмон 30° ҷанубии "думи" Дубби Акбар воқеъ гардидааст.
Авгурҳо

Авгурҳо — дар Руми Бостон яке аз куҳантарин ҳайати коҳинон, ки бо роҳи фолбиниву сеҳру ҷоду ва пешгӯиҳо хости худоёнро шарҳ медоданд. Ин гуна маросимҳо, одатан, пеш аз ягон воқеаи муҳими давлатӣ доир мегардиданд. Таърих Мувофиқи ривоятҳои Руми Бостон ҳайати мазкурро Ромул – асосгузори Руми Бостон ва шоҳи аввалини он (753 – 716) таъсис додааст. Соли 300 то милод шумораи Авгурҳо 9 нафар, аз он 5 нафар плебейҳо (табақаи озоди аҳолӣ дар Руми Бостон) буданд. Дар аҳди Юлий Сезар шумораи аъзои Авгурҳо ба 16 нафар расид. Дар ҳамон замон Авгурҳо ба қонунгузории давлат таъсири калон дошт. Бо мурури замон фаъолияти Авгурҳо ба худ шакли сатҳӣ гирифт.
Авгит

Авгит (аз — "тобиш, ҷило") — минерал аз гурӯҳи пироксенҳо. Аз рӯи таркиби химиявию сохти кристаллӣ ба силикатҳо мансуб аст. Формулаи кимиёӣ Формулаи химиявиаш С26. Хосияти кимиёӣ Ғашҳои, дорад. Ранги Авгит сабзи сиёҳтоб ё сиёҳ. Ҷилояш шишагун. Ношаффоф. Сахтиаш аз рӯи ҷадвали Моос,5; зичиаш кгм 3. Авгит дар таркиби бисёр ҷинсҳои магмавӣ (андезит, базалт, диабаз) ва қисман метаморфӣ вомехӯрад. Барои зебу зинат истифода мебаранд.
Август Мюллер

Фридрих Август Мюллер — шарқшиноси олмонӣ. Профессори Донишгоҳи Ҳолле ва Лейпзиг. Зиндагинома Дар соли 1892 профессори филологияи шарқи Донишгоҳи Кёнигсберг шуд. Ӯ дар соли 1887 ба виростори олмонӣ: " " баргузида шуд. Осори аслӣ.
Август Бебел

Фердинанд Август Бебел, Кёлн — 13 августи 1913, Курвалден, Швейсария) — ходими сиёсӣ ва яке аз асосгузорони сотсиал-демократияи Олмон. Зиндагинома Август Бебел дар оилаи низомии Пруссия таваллуд ёфтааст. Аз с. 1860 дар шаҳри Лейпсиг зиндагӣ дошт ва дар фаъолияти маорифпарварии ҷамъияти коргарон фаъолият мекард. Соли 1866 бо ҳамроҳии Вилгелм Либкнехт Ҳизби халқии радикалӣ-демократии Саксонияро таъсис дод. Баъди як сол Бебелро раиси Шӯрои иттифоқҳои коргарӣ интихоб намуданд ва дар ин айём ӯ бо Интернатсионали робита барқарор намуд. Баъд аз он, ки дар сафи демократҳо ҷудоиҳо чоп кард. Он то давраи Империяи Усмонии садаи 16-ро дар бар мегирад. Ҳоло асари мазкурро ҳамчун нутқи рӯзмарраи ҳимояи сулҳи байни тамаддунҳои гуногун баррасӣ менамоянд. Китоби ӯ "Зан ва сотсиализм" ба чандин забон, аз ҷумла ба забони русӣ тарҷума шудаст. Яке аз майдонҳои марказии Берлин номи Бебелро гирифтааст.
Август

Ин мақола ба моҳи тақвимии август бахшида шудааст. Агар Шумо дар бораи Имперотури Рум Октавиан Август донистан мехоҳед, нигаред. Август, Гай Юлий Сезар Октавиан. Август — моҳи ҳаштум дар Календари Григориани. Шашум моҳи соли Руми Бостон, ки то ислоҳоти Сезор аз март оғоз ёфтааст, аввал ном дошт. Номи кунуниашро аз номи имперотури якуми Рум Октавиан Август гирифт, номи шахсеро ки сенои Рум ҳамчун моҳ гузошт, хусусан дар ин моҳи зиндагии имперотур (дар ин моҳ Клеопатра даргузашт). "Август" дар забони лотинӣ "илоҳӣ, муаззам" маъно дорад. Аввал 30 рӯз дошт, аммо Октавиан Август вайро ба 31 рӯз гардонид, барои он ки ин моҳи бахшида ба Ҷулиус Сезор кӯтоҳтар набошад, рӯзи иловагиро аз моҳи феврал гирифта буданд. Дар давоми 10 рӯзи аввали моҳи август Хуршед дар бурҷи Асад аст ва дар се қисми охир дар бурҷи Сунбула қарор дорад. Манобеъ Август Идҳо.